b"\n_START_ARTICLE_\nGram\xc3\xa0tica cognitiva\n_START_PARAGRAPH_\nLa gram\xc3\xa0tica cognitiva \xc3\xa9s un enfocament que lliga llenguatge i cognici\xc3\xb3, de manera que per descriure el que passa en la parla no n'hi ha prou amb l'an\xc3\xa0lisi dels enunciats emesos, sin\xc3\xb3 que cal mirar qu\xc3\xa8 passa al cervell. Afirma que l'estructura d'una llengua respon a l'estructura mental, ja que el llenguatge \xc3\xa9s un proc\xc3\xa9s cognitiu que d\xc3\xb3na forma a la manera de pensar i no es pot estudiar separadament d'altres habilitats del pensament._NEWLINE_El principal defensor d'aquest corrent te\xc3\xb2ric \xc3\xa9s Ronald Langacker, que estudia com un signe uneix el significant i el significat i com en usar un signe se n'activen altres de propers, emmagatzemats dins la xarxa descrita per la sem\xc3\xa0ntica cognitiva. Aix\xc3\xad, la gram\xc3\xa0tica ha d'estudiar com s\xc3\xb3n aquests vincles de la xarxa mental que permet formar oracions, prenent com a centre una paraula o una expressi\xc3\xb3 complexa._NEWLINE_Com que les paraules estan subjectes a la connotaci\xc3\xb3, no hi ha dues lleng\xc3\xbces id\xc3\xa8ntiques, ja que cada parlant hi aporta la seva experi\xc3\xa8ncia subjectiva. La gram\xc3\xa0tica compara aquests idiolectes per buscar-hi semblances i descriu el consens entre persones (intersubjectivitat) que permet la comunicaci\xc3\xb3 en compartir parcialment el significat dels termes que s'usen en una conversa o text (per tant aquest significat nom\xc3\xa9s t\xc3\xa9 sentit en l'\xc3\xbas, en la pr\xc3\xa0ctica, i no per ser descrit a\xc3\xaflladament)._NEWLINE_Les paraules s'estructuren pel mateix consens seguint el par\xc3\xa0metre d'una categoria gramatical, especialment les m\xc3\xa9s comunes, com poden ser el substantiu, el verb o els relacionants. Dins de cada categoria hi ha membres centrals i membres perif\xc3\xa8rics, seguint la teoria del prototip general de la ling\xc3\xbc\xc3\xadstica cognitiva._NEWLINE_Vegeu tamb\xc3\xa9:_NEWLINE_Aquesta teoria es descriu tamb\xc3\xa9 en aquest apartat de l'entrada Ronald Langacker."